****

**KLAIPĖDOS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL SUPAPRASTINTŲ VIEŠŲJŲ PIRKIMŲ TAISYKLIŲ PAKEITIMO**

2015 m. liepos 09 d. Nr. AV-1391

Gargždai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1. P a k e i č i u Klaipėdos rajono savivaldybės administracijos supaprastintų viešųjų pirkimų taisyklių, patvirtintų Klaipėdos rajono savivaldybės administracijos direktoriaus 2015-01-14 įsakymu Nr. AV-72 ,,Dėl supaprastintų viešųjų pirkimų taisyklių patvirtinimo”, 63 punktą, vietoje žodžių ir skaičių „33 straipsnio 1 dalyje nustatytų sąlygų“ įrašant skaičius ir žodžius „33 straipsnio 1 dalies 1 ir 3 punktuose nustatytų sąlygų“, ir šį punktą išdėstau taip:

„63. Jei perkančioji organizacija tikrina tiekėjų kvalifikaciją, visais atvejais privalo patikrinti, ar nėra Viešųjų pirkimų įstatymo 33 straipsnio 1 dalies 1 ir 3 punktuose nustatytų sąlygų. Visi kiti kvalifikacijos reikalavimai gali būti laisvai pasirenkami“.

2. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Sigitas Karbauskas